Més de 1.000 persones van gaudir en 2024 de les Rutes Culturals de Burjassot
2025-07-24

Ha sigut un dels projectes culturals més valorats i secundats per la ciutadania de Burjassot i pels seus visitants en el 2024 i les xifres així ho testifiquen. Les Rutes Culturals gratuïtes desenvolupades des de les Regidories de Cultura, Patrimoni i Turisme, dirigides per Javier Naharros, han reunit un gran nombre de persones que han volgut conéixer la història de Burjassot de primer mà.

En 2024, 1.009 persones han pogut gaudir de la ruta per les Sitges, la dedicada a Vicent Andrés Estellés, l’any del centenari del seu naixement, la ruta de Vicente Blasco Ibáñez o la de la història i patrimoni de Burjassot. Rutes que han sigut realitzades per professionals de l’Associació de Guies Oficials de la Comunitat Valenciana.

D’entre totes les dades obtingudes al llarg de l’any, destaca com la ruta més demandada i la que més visites ha acollit la que es fa a Les Sitges, el monument més emblemàtic del municipi que s’ha visitat en 23 ocasions durant l’any passat. Després d’aquesta ruta, li segueixen de prop la dedicada a Vicent Andrés Estellés que també ha tingut un alt nombre de persones que l’han realitzada.